**KÚPNA ZMLUVA**

**uzavretá v zmysle § 51 zákona č. 40/1964 Zb. (Občiansky zákonník)**

**v znení neskorších zmien**

**Predávajúci:**

**Mesto Tvrdošín**

Mestský úrad

 Trojičné námestie 185/2

 027 44 Tvrdošín

 Zastúpený : Ing. Ivan Šaško, primátor mesta

 IČO: 00 314 901

 DIČ: 2020573929

 Bankové spojenie: VÚB a.s.

 Č. účtu: 18828 332/0200

 IBAN: SK32 0200 0000 0000 1882 8332

(ďalej ako “predávajúci“)

a

**Kupujúci:**

PhDr. Ján Beňuš, rod. Beňuš, nar.

 r. č.

Mgr. Mariana Beňušová, rod. Laurinčíková, nar.

r. č.

obaja bytom Na Hradách 174/11, 026 01 Bziny

 Bankové spojenie: Slovenská sporiteľňa, a.s.

 Č. účtu: 5078072170/0900

 IBAN: SK73 0900 0000 0050 7807 2170

(ďalej celkovo ako “kupujúci“)

#### Článok I.

**Predmet zmluvy**

1. Predávajúci je výlučným vlastníkom nehnuteľností v katastrálnom území Krásna Hôrka, zapísané na LV č. 2371, označené na liste vlastníctva v časti A majetkovej podstaty ako:

C-KN parcela číslo 194/1, druh pozemku ostatné plochy o výmere 2681m2,

C-KN parcela číslo 194/2, druh pozemku ostatné plochy o výmere 210m2,

C-KN parcela číslo 194/3, druh pozemku zastavané plochy o výmere 96 m2,

objekt súp.č.256 prevádzková budova postavený na C-KN parcele č. 194/3, zastavaná plocha o výmere 96m2,

v časti B vlastník mesto Tvrdošín, IČO 00314901 v celku.

1. Účelom prevodu je obnovenie činnosti a prevádzky dopravného ihriska (prevádzkovanie autoškoly) s poskytovaním služieb zameraných na
* výučbu a výcvik účastníkov prípravy na skúšku odbornej spôsobilosti na vydanie oprávnenia viesť motorové vozidlá /vodičský kurz pre skupiny AM, A1,A2,A, B,BE, B96, T,C,CE,D, /,
* doškoľovacie kurzy držiteľov vodičských oprávnení /doškoľovací kurz vodičov/ a osobitných výcvikov podľa osobitného predpisu,
* dopravná výchova obyvateľstva, detská dopravná výchova,
* vykonávanie mimoškolskej vzdelávacej činnosti / kurzy pre získanie kvalifikačnej karty vodiča, akreditovaný kurz prvej pomoci a iné /
* poskytovanie environmentálnej výchovy a vzdelávania a pod.
1. Spôsob prevodu bol schválený uznesením MsZ v Tvrdošíne pod č. 10/2016, zo dňa 28.apríla 2016
2. Kupujúci PhDr. Ján a Mgr. Mariana Beňušovci opísané nehnuteľnosti od predávajúceho Mesta Tvrdošín kupujú a do svojho výlučného vlastníctva prijímú za nasledovných podmienok.

**Článok II.**

**Zmluvné podmienky**

1. Využitie predmetu nehnuteľnosti za účelom obnovenia činnosti dopravného ihriska s poskytovaním služieb zameraných na dopravné výcviky, na vzdelávanie a doškoľovanie držiteľov vodičských oprávnení, na poskytovanie kondičných kurzov, poskytovanie environmentálnej výchovy a vzdelávania a pod.
2. Rekonštrukcia a prestavba prevádzkovej budovy a plochy auto cvičiska v rozsahu stavebných prác a úprav, ktoré budú pozostávať z rekonštrukcie strešnej konštrukcie s položením strešnej krytiny, rekonštrukcie elektroinštalácie, zdravotechniky, vykurovania, výmeny okenných výplní,  dverných vonkajších a vnútorných výplní, realizácia vonkajších a vnútorných omietok, o predpokladanom rozpočtovom náklade 45.000,- € vrátane DPH.
3. Dodržanie povinnosti v lehote najneskôr do 3 mesiacov od podpísania kúpnej zmluvy podať žiadosť o stavebné povolenie na rekonštrukciu a prestavbu prevádzkovej budovy a plochy auto cvičiska.
4. Povinnosť po dobu 20-tich rokov od uzatvorenia kúpnej zmluvy nepreviesť vlastníctvo na tretiu osobu, pričom porušenie tejto podmienky tvorí prekážku prevodu vlastníckych práv na tretiu osobu. Obmedzenie prevodu vlastníckeho práva na tretiu osobu sa nevzťahuje na prípad, že k zmene vlastníka dôjde z dôvodu smrti kupujúceho.
5. Po dobu 20 rokov si predávajúci vymieňuje predkupné právo k prevádzaným nehnuteľnostiam. Po zhodnotení nehnuteľnosti bude k tomu vypočítaná aj hodnota prevádzaných nehnuteľností.
6. Zmluvné strany sa dohodli na osobitnom záväzku, ktorý môže spočívať v práve spätnej kúpy a povinnosti kupujúceho spätne predať predmet kúpy a to pri uplatnení tohto práva v prípade, ak sa nenaplní účel prevod Čl. I. ods. 2.
7. V prípade prevodu vlastníctva, kupujúci uhradí predávajúcemu náklady na vyhotovenie znaleckého posudku, prípadne geometrického zamerania, ako aj poplatky súvisiace s návrhom na vklad do katastra nehnuteľnosti.
8. Súhlas so zmluvnými podmienkami a v prípade ich nedodržania súhlas s možnosťou predávajúceho uplatniť si zmluvnú pokutu vo výške 1.500,- € (slovom: tisícpäťsto Eur).

**Článok III.**

**Kúpna cena a platobné podmienky**

1. Kúpna cena prevádzanej nehnuteľnosti podľa čl. I. bola stanovená v súlade s ustanovením § 9a zákona č. 138/1991 Zb. o majetku obcí v znení neskorších predpisov a na základe výsledkov „Obchodnej verejnej súťaže“ vyhlásenej Mestom Tvrdošín na predaj nehnuteľnosti, ktorá je predmetom tejto zmluvy za cenu **65 900,- Eur,** čo spolu predstavuje sumu **65 900,- Eur**

(slovom šesťdesiatpäťtisícdeväťsto Eur).

1. Kúpnu cenu vo výške 65 900,- € zaplatí kupujúci predávajúcemu na jeho účet jednorazovo.
2. Cena ostatných nákladov za vypracovanie znaleckého posudku č. 65/2016, vyhotovený znalcom Ing. Jozefom Žuffom, predstavuje čiastku 210,92 € slovom dvestodesať EUR, 92 centov, ktorá bude uhradená pri podpísaní tejto zmluvy.
3. Doklad o zaplatení kúpnej ceny a znaleckého posudku bude preukázaný pri podpise tejto zmluvy.

**Článok IV.**

**Ostatné podmienky**

1. Kupujúci aj predávajúci sa zaväzujú podpísať kúpnu zmluvu do 15 dní od vyhodnotenia súťaže mestskou radou Tvrdošín.
2. Kupujúci znáša náklady spojené s podaním návrhu kúpnej zmluvy na vklad do katastra nehnuteľností.
3. Kupujúci je podľa § 18, ods. 3, zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady povinné v lehote 30-tich dní od povolenia vkladu do katastra nehnuteľnosti oznámiť správcovi dane z nehnuteľností skutočnosti rozhodujúce pre vznik, alebo zánik daňovej povinnosti k dani z nehnuteľnosti.

**Článok V.**

**Vyhlásenia zmluvných strán**

1. Predávajúci má právo odstúpiť od zmluvy, ak nedôjde k podpisu kúpnej zmluvy kupujúcim v stanovenom termíne.
2. Predávajúci má právo odstúpiť od zmluvy, ak nedôjde k zaplateniu celej celkovej kúpnej ceny v prospech predávajúceho v stanovenom termíne.
3. Ak táto kúpna zmluva nenadobudne účinnosť z dôvodu zamietnutia návrhu na vklad vlastníckeho práva v prospech kupujúceho, sú si zmluvné strany povinné navzájom vrátiť poskytnuté plnenia v lehote do 5 dní odo dňa právoplatného rozhodnutia príslušného správneho orgánu, ktorý vklad zamietol.

**Článok VI.**

#### Záverečné ustanovenia

1. Účastníci tejto zmluvy prehlasujú, že sú oprávnení s predmetom zmluvy nakladať, zmluvné prejavy sú dostatočne zrozumiteľné a určité, zmluvná voľnosť nie je obmedzená a právny úkon je urobený v predpísanej forme.
2. Kupujúci vyhlasuje, že ku dňu podpisu tejto zmluvy nie je osobou uvedenou v § 9a, ods.6, zákona č. 138/1991 Zb. o majetku obcí v znení neskorších zmien a doplnkov, teda primátorom mesta Tvrdošín, poslancom MZ v Tvrdošíne, štatutárnym orgánom alebo členom štatutárneho orgánu právnickej osoby zriadenej alebo založenej mestom Tvrdošín, prednostom Mestského úradu v Tvrdošíne, zamestnancom mesta Tvrdošín, hlavným kontrolórom mesta Tvrdošín a ani blízkou osobou uvedených osôb. Kupujúci preberá v plnej miere zodpovednosť za pravdivosť svojich vyhlásení.
3. Náležitosti záväzkového vzťahu zmluvou neupravené sa spravujú primerane ustanoveniami Občianskeho zákonníka.
4. Zmluvné strany si túto zmluvu prečítali, porozumeli jej obsahu a na znak súhlasu s ňou vlastnoručne podpísali.
5. Táto zmluva sa vyhotovuje v 5 rovnopisoch, každý rovnopis má platnosť originálu.
6. Táto zmluva je platná po podpise zmluvných strán a účinná dňom nasledujúcim po dni jej zverejnenia na internetovej stránke Mesta Tvrdošín.

V Tvrdošíne, dňa

**Kupujúci: Predávajúci:**

 Mesto Tvrdošín

 zast. Ing. Ivanom Šaškom, primátor mesta

PhDr. Ján Beňuš ....................................

Mgr. Mariana Beňušová .................................... ....................................................